Paul Hillier

Paul Hillier (* 9. február 1949, Dorchester) je anglický dirigent a spevák (barytón). Špecializuje sa na ranú hudbu a súčasnú hudbu, hlavne na diela Arva Pärta a Steva Reicha. 

Študoval na Guildhall School of Music, svoju profesionálnu kariéru začal v londýnskej Katedrále sv. Pavla. V roku 1974 založil vokálny súbor Hilliard Ensemble, ktorý viedol až do roku 1989. V roku 1989 založil súbor Theatre of Voices, ktorý sa špecializuje hlavne na súčasnú vokálnu hudbu. V roku 2001 sa stal umeleckým riaditeľom a hlavným dirigentom Estónskeho filharmonického komorného chóru (Estonian Philharmonic Chamber Choir).

Externé odkazy
Oficiálna stránka Paula Hilliera

Anglickí speváci
Anglickí dirigenti
Barytonisti
Predstavitelia súčasnej klasickej hudby